**Pasila** on vuosina 2007–2013 esitetty suomalainen humoristinen piirrossarja. Tietokoneella animoitu tv-sarja käsittelee Pasilan poliisien arkea satiirisesti. Atte Järvisen käsikirjoittamaa ja ohjaamaa sekä Yleisradion tilaamaa sarjaa tehtiin kuusi tuotantokautta ja yhteensä 64 jaksoa. *Pasilan* tekijäryhmä koostui pääasiassa samoista henkilöistä kuin aikaisemmin televisiossa esitetyn *Itse valtiaat* -sarjan. *Pasilan* ääninäyttelijöinä toimivat Jani Volanen, Kari Hietalahti, Juho Milonoff ja Mari Lehtonen. Alkuperäisen sarjan päätyttyä esitettiin 2014–2016 jatkosarja *Pasila 2.5 – The Spin-Off*.

Sarjan nimi viittaa todelliseen Pasilan poliisiasemaan, joskaan sarjassa nähtävä poliisitalo ei muistuta ulkoisesti oikeaa Pasilan poliisitaloa. Ainoa tunnistettava viittaus oikeaan Pasilan kaupunginosaan on sarjan alkutunnuksessa osana kaupunkisiluettia näkyvä Pasilan linkkitorni.

Tausta ja tuotanto
------------------

Pasila suunniteltiin alun perin yhden tuotantokauden mittaiseksi 12-osaiseksi sarjaksi, mutta sitä päätettiin jatkaa toiselle tuotantokaudelle. Ensimmäisen tuotantokauden jaksot olivat nähtävillä verkkosivuilla rajoitetun ajan ja ne julkaistiin DVD-muodossa 28. helmikuuta 2008. Toisen tuotantokauden jaksot olivat nähtävissä Yle Areenassa kuukauden ajan jakson ensiesityksen jälkeen. Toinen tuotantokausi julkaistiin DVD:nä 7. toukokuuta 2009. 
27. toukokuuta 2010 ilmoitettiin, että Pasilasta on suunnitteilla vuodeksi 2011 kaksi uutta 10 jakson pituista tuotantokautta. kolmas kausi alkoi 17. tammikuuta 2011 ja neljäs kausi alkoi 7. marraskuuta 2011. Myöhemmin kerrottiin, että kolmannen tuotantokauden jaksoissa Pöysti ajaa takaa huijareita ja alkaa kirjoittaa romaania.  5. tammikuuta Yle Areenaan ilmestyi ensimmäinen kokonainen Pasilan kolmannen tuotantokauden maistiaisjakso, nimeltään *Päihdevalistajat* ja 25. lokakuuta ensimmäinen kokonainen neljännen tuotantokauden maistiaisjakso, nimeltään *Traileridarra*. Sarjan viides tuotantokausi alkoi 23. tammikuuta vuonna 2012, jaksolla *Koala vs. Valkohai*.  Sarjan kuudes ja viimeinen tuotantokausi alkoi 27. joulukuuta 2012.  Sarjan viimeinen jakso esitettiin 21. maaliskuuta 2013.

Sarjan ensimmäistä kautta lähetettiin kahdesti, ensin lauantaina (kello 22.05) ja sitten uusintana keskiviikkona (kello 20.05). Toisen kauden jaksoja lähetettiin kolmesti, ensin maanantaina (kello 21.20), perjantaina (iltapäivällä) ja sitten lauantaina (alkuillasta). Perjantain uusinnoissa kaikki kirosanat oli sensuroitu ohjelman esitysajan takia.

Sarjaa alettiin vuonna 2012 dubata englanniksi, ja ensimmäinen englanninkielinen versio jaksosta "Apulaiskaupunginjohtaja" julkaistiin 19. tammikuuta*selvennä* nimellä "Deputy Mayor" ja on nähtävissä Yle Areenassa. Jakso esitettiin ensimmäisen kerran televisiossa 9. huhtikuuta 2012. Samalla hahmot saivat englantilaiset nimet. Esim. Kyösti Pöystin nimi muutettiin Jefferson Andersoniksi. Muut hahmot ovat englanninkielisiltä nimiltään Brigman (Repomies), Smith (Neponen) ja Glimdear (Routalempi). Helga on hahmoista ainoa jota kutsutaan dubatussa versiossa alkuperäisnimellään. Jakson ääninäyttelijöinä toimivat Brian Norris, Eric Bauza ja Dorothy Elias-Fahn.

Palkintoja
----------

Vuonna 2007 Yleisradio lähetti ohjelman kisaamaan Montreux’n Kultainen ruusu -kilpailuun.

Pasila voitti Venla-gaalassa 13. helmikuuta 2010 parhaan komediasarjan palkinnon, ja sarjan ohjaaja Atte Järvinen ilmoitti sarjan kolmannen kauden olevan työn alla. Pasilan työryhmä palkittiin myös Koura-palkinnolla 2010.

Rooleissa
---------

### Päärooleissa

|  |  |  |
| --- | --- | --- |
|  Kari Hietalahti  | … |  Rauno Repomies, sivurooleja
  |
|  Mari Lehtonen  | … |  Helga, lähes kaikki naisroolit
  |
|  Juho Milonoff  | … |  Tommi Neponen, Pekka Routalempi, sivurooleja
  |
|  Jani Volanen  | … |  Kyösti Pöysti, Juhani Kontiovaara, sivurooleja
  |

### Vierailevina ääninä

|  |  |  |
| --- | --- | --- |
|  Petteri Summanen  | … |  Tuupolan kunnanjohtaja (jaksossa *Kiinalainen työvoima*), tarkka-ampuja "Piru 2", "Jaska Jokunen" (jaksossa *Toteemieläin*) 
  |
|  André Wickström  | … |  Sami (jaksossa *Algamis*)
  |
|  Tuomas Milonoff  | … |  Oma itsensä (jaksossa *Mutsis oli*)
  |
|  Riku Rantala  | … |  Oma itsensä (jaksossa *Mutsis oli*)
  |
|  Jonna Kärkkäinen  | … |  lauloi Jemmica Laamasen laulut (jaksossa *Stalkkeri*)
  |
|  Olli Ylikotila  | … |  lauloi Andy Suonsilmän laulut (jaksossa *Karrelle palanut enkeli*)
  |
|  Riku Riihilahti  | … |  urheiluselostaja (jaksossa *Brasilian pojat*)
  |
|  Tero Koponen  | … |  traileriääni (jaksoissa *Traileridarra* ja *Koala vs. valkohai*)
  |
|  Lars Svedberg  | … |  luonto-ohjelmaääni (jaksossa *Koala vs. valkohai*)
  |
|  Rich Lyons  | … |  Barack Obama (jaksossa *Obama*)
  |

Hahmot
------

*Pääartikkeli: Luettelo televisiosarjan Pasila hahmoista*
Kyösti Pöysti
### Kyösti Pöysti

(Äänenä Jani Volanen, spin-offissa Tero Koponen)

Sarjan päähenkilö on Kyösti Pöysti, vuonna 1975 syntynyt komisario. Jerppe Stoltenstolten (mainostoimisto budhan puheenjohtaja) kutsuu häntä usein nimillä "Kössi Pöde" ja "Kyösti Von Pöysmaister". Pöysti on sinkku eikä kykene pitkiin ihmissuhteisiin. Yksi hänen suhteistaan joka on kestänyt jonkin aikaa oli Ullan kanssa jaksossa *Tauno Muikkua*. Hän ja Pöysti olivat yhdessä 42 päivää kunnes Ulla joutui muuttamaan työn perässä Lappeenrantaan. Pöysti kävi kerran hänen luonaan mutta Ullan kuullessa, että Pöysti on ollut heidän eron jälkeen muiden naisten kanssa, niin suhde kaatui heidän välillään lopullisesti. Hän käyttää jatkuvasti tuttia, paitsi viinaa juodessaan, suudellessaan ja joskus kavereidensa luona. Hän ei ensin paljasta syytä tutin käyttöön, mutta kertoo myöhemmin eräälle tyttöystävälleen sen olevan lapsuudesta jäänyt tapa. Pöystin terapeutti on sanonut Pöystin olevan "henkisesti viisivuotias." Repomiehen mukaan Pöysti on "tunnevammainen", minkä Pöystikin lopulta tunnusti jaksossa *Apulaiskaupunginjohtaja*. Tutin lisäksi Pöystin merkittävin tuntomerkki on keltainen popliinitakki, joka hänellä on yllään jokaisessa jaksossa.

Pöystin toimintatapa on psykologinen: hän etsii rikollisten "kipupisteet" ja käyttää niitä hyväkseen kunnes pahantekijät murtuvat – tai sitten eivät. Muutoin Pöysti ei ole erityisen pätevä poliisi. Hän sortuu joskus ylilyönteihin, kuten provosoimalla ihmisiä hyppäämään katolta tai pidättämällä syyttömiä ihmisiä ilman perusteita. Syyksi saattaa riittää komisarion hermoille käyminen esimerkiksi krapulapäivänä. Pöysti vihaa lukuisia asioita, kuten elokuvaa *Amélie* ja Juhani Kontiovaaraa sekä tämän *Huomenta ihmiset* -aamu-TV-ohjelmaa. Pöysti luonteeltaan hyvin kyyninen eikä juurikaan kunnioita muiden ihmisten mielipiteitä. Hän ei tule aina toimeen esimiehensä Rauno Repomiehen kanssa, mutta muihin työntekijöihin hänellä on paremmat välit. Erityisesti kaverinsa Neposen kanssa Pöysti tulee toimeen, vaikka ei aina kohtele häntä niin kuin pitää. Neponen pitää Pöystiä nerona ja on ainut poliiseista joka tällä tavalla kehuu häntä. Hän pelaa väkivaltapelejä työajalla ja hänen suosikkikappaleensa on Black Sabbathin Paranoid. Pöystin lempitelevisiosarjoja ovat *Madventures* ja *Sopranos* sekä spin-offissa myös *Langalla* ja *Treme*. Hän myöhästyy usein töistä nukkumisen tai krapulansa vuoksi. Hän on horoskoopiltaan oinas, eli hän on syntynyt 21. maaliskuuta – 20. huhtikuuta välisenä aikana.

Ohjelman alkutunnuksessa Pöysti hyppää poliisiauton konepellille poseeraamaan. Neljännestä tuotantokaudesta lähtien Pöystin poseeraukset ovat liittyneet kunkin jakson teemaan - hänellä saattaa esimerkiksi olla kädessään jaksoon liittyvä esine.

Pasila 2.5 – The Spin-Off sarjassa Pöysti ei tule toimeen alussa uuden komisario Darjan kanssa Pöystin oman asenteen takia. Ajan kanssa Darja ja Pöysti löytävät toisensa ja sarjan viimeisessä jaksossa Darja synnyttää heille lapsen. Lapsi on Pöystin ensimmäinen, mutta Darjan toinen lapsi.

### Rauno Repomies

(Äänenä Kari Hietalahti)

Rauno Ignatius Repomies on Pasilan poliisiaseman ylikomisario. Hän on Kyösti Pöystin kanssa yhdessä sarjan päähenkilö. Hän on viiksekäs vanha mies vahvalla lääkekuurilla eikä aina sovellu tehtäväänsä. Ylikomisarion jutut muuttuvat usein aina vain sekavammiksi ja runollisemmiksi (yleensä liittyen Alppeihin, nunniin ja/ tai natseihin), kunnes joku yleensä muistuttaa häntä ottamaan lääkkeensä. Repomiehen ja Pöystin suhde on melko huono, sillä Repomies ei pidä Pöystiä kunnon poliisina. Joskus Rauno lähinnä sairauksiensa vaikutuksesta rupeaa kuitenkin pitämään Pöystistä luullen tätä ystäväkseen. Repomiehellä on vaimo, jonka kanssa hänellä on mielentilastaan riippuen joko hyvä tai huono suhde. Jakson *Laillinen bordelli* mukaan Repomiehen vaimo on hänen serkkunsa. Ikuinen liekki jaksossa Rauno ihastui pyrotutkija Tarja Vesantoon. Tästä ihastuksesta aiheutui Repomiehelle omatunnon tuskia, minkä takia hän meinasi hypätä mereen. Hänen lapsenlapsensa ovat isoisänsä ammatista huolimatta sekaantuneet prostituutioon. Pöysti auttoi heidät pois tästä ammatista Raunon kiristyksen seurauksena. Hänen diaesityksensä menevät yleensä pieleen, muiden harmiksi, koska hänen intiimit lomadiansa ovat usein tarvittavien diojen seassa. Nämä diat ovat ainoa asia joissa näytetään Repomiehen vaimo tosin vain jalat ja käsi. Jaksojen *Eläke* ja *Naapuri* mukaan Repomies asuu rivitalossa Pohjois-Helsingissä, ja talo näytetään kuudennen kauden jaksossa *Virginia Heartbreaker*. Rauno on syntynyt ja kasvanut Oulun Raksilassa. Kyöstin sanojen mukaan Rauno käski kerran hänet, Neposen, Routalemmen ja Helgan valloittamaan Petsamon takaisin, koska Raunon suvulta jäi työkaluvaja sinne. Rauno on luultavasti syntynyt 1918 tai 1919; tätä tukee se, että hän oli abiturientti vuonna 1937 ja sijoittaa usein aikuiselämänsä kultakauden 1950–1970-luvuille. Tosin Pekan kysyessä Raunolta miltä tästä tuntui kun tämä täytti 46 vuotta, Rauno vastasi ettei muista sillä oli koomassa melkein koko 70- luvun. Näin ollen Rauno olisi mahdollisesti syntynyt vuosien 1924 ja 1933 välisenä aikana.
Elämäni rouva-jaksossa Rauno kertoi Elviiralle tähystys-tarinastaan joka alkoi v. 1942 jolloin hän oli vasta pieni poika eli Rauno on tämän mukaan syntynyt aikaisintaan 30-luvun lopulla.

Vuonna 1979 Rauno syyllistyi maanpetokseen luovuttaessaan (pakon ja paniikin sanelemana) valtiosalaisuuksia Neuvostoliitolle, minkä johdosta hän menetti mahdollisuutensa päästä poliisiylijohtajan asemaan.
Samalla kerralla hän vahingossa ilmiantoi Neuvostoliiton suurlähetystössä Mikkelin poliisipiirissä olevan Antero Rösensmösenwitz-Peppusen. Rauno keksi nimen päästään ja ei tiennyt, että sellaista henkilöä on olemassa. Tämän takia Anteron urakehitys kaatui siihen josta Repomies on kantanut omantunnon tuskia tähän päivään asti. Antero oli joutunut Neuvostoliiton suurlähetystöön kuulusteltavaksi jossa hän ilmiantoi vahingossa Raunon jota hän ei tuntenut tuolloin.
Rangaistuksena, nykyhetkessä, Raunon ja Anteron piti kiillottaa Risto Rytin monumentti kunnes se alkaa näyttää häneltä.

### Tommi Neponen

(Äänenä Juho Milonoff)

Konstaapeli Tommi Neponen (etunimi mainittiin ensi kerran 2. tuotantokaudella.) opiskeli Pöystin kanssa samaan aikaan poliisikoulussa, ja pitää tätä nerona ja sopivana komisarioksi, tosin hän moittii Pöystiä, kun tämä menee liian pitkälle. Neponen onkin Pöystin paras kaveri, tosin Pöysti ei muista hänen etunimeään, eikä aina muista hänen olevan naimisissa tai että Neposella on lapsia. Lisäksi Pöysti on pummannut Neposelta pizzoja yli 3 200 euron edestä. Neponen on Repomiehen mukaan ainoa tolkun mies Pasilan poliisiasemalla. Routalemmen ohella Neponen on myös mahdollisesti ainoa sarjan hahmo, jonka kielenkäyttö on lähes aina asiallista. Hän on jakson *Orvot koirat* mukaan ollut jo seitsemän vuotta naimisissa ja hän on kahden tyttären sekä yhden pojan isä sekä *Mutsis oli* -jakson mukaan asuu perheensä kanssa Helsingin Taka-Haagassa. Neposen vaimo nähtiin jaksoissa *Neposen polttarit* ja *Paluu*. Neposen kuopus, Aila, on nähty jaksoissa *Traileridarra* ja *Auervaara*. Spin-offissa on mainittu hänen poikansa Alpo. Jaksossa Ikuinen liekki Pöysti kertoi Neposen vaimolle heidän lapsen ristiäisissä, että Neponen on ihastunut labran tyttöön. Vaimo ei ottanut asiaa Neposen mukaan kovin hyvin, vaan tiuskisi hänelle vuoden ajan asian takia. Jaksoissa *Avainpelaaja* ja *Eläke* Neposen nähtiin pelaavan videopelejä työaikana. Aivan kuten Pöystinkin, myös Neposen lempitelevisiosarjoihin kuuluvat *Sopranos* ja *Langalla*. Neposen koko nimi on Tommi Samuel Neponen.

### Pekka Routalempi

(Äänenä Juho Milonoff)

Pekka Routalempi huolehtii poliisiaseman rutiinitöistä. Hän on 46-vuotias ja pohtii jatkuvasti tavallisia elämän ilmiöitä ja pitää niitä "*jänninä*". Muita hänen juttunsa eivät erityisemmin kiinnosta. Jakson *Apulaiskaupunginjohtaja* mukaan Pekka on käynyt varusmiespalveluksensa Vekaranjärvellä. Pekan nuoruudesta tiedetään se, että hän kävi joskus taidekursseilla, maalasi tauluja, kirjoitti romaanin *Mies seuraa ruohon kasvua* sekä teki musiikkialbumin, mutta turhauduttuaan arvostuksen puutteeseen taiteilijana ajautui alkoholismiin, ja liittyi myöhemmin poliisiin. Hänen mielestään kaikki on "jännää", koska ryyppäämisen lopettamisen jälkeen hänelle avautuivat maailman ihmeet uudessa valossa. Rauno on pitänyt Pekkaa kerran buddhalaisena, sillä Routalemmen pää on tyhjä, ja hän ei tee muuta kuin ajattelee asioita. Muun muassa jaksojen *Apulaiskaupunginjohtaja* ja *Repomies, kunnon mies* mukaan hän on ollut naimisissa, mutta on eronnut. Pekka on hiukan naiivi, mutta hän on myös vahvatahtoinen. Hän on surkea takaa-ajaja, koska hän ei halua vahingoittaa ihmisiä ja koska hänen mielestään ei pidä alkaa ohitella ihmisiä, jos heillä on kiire.. Hän on myös asiantuntija numerosarjoissa, jotka ovat salasanoja esimerkiksi pommeissa. Pekka pelastaa koko Helsingin jaksossa *Kaksvitonen*. Routalempi ei poikkeuksellisesti puhu lainkaan jaksossa *Ikuinen liekki*. Jaksossa *Sesse Ensilumi* Routalempi kyllästyy olemaan tylsä, joten hän varastaa moottoripyörän ja kiihdyttää sen melkein 300 km/h nopeuteen Helga kyydissä. Samaisessa jaksossa Helga melkein viettelee Routalemmen.

### Helga

(Äänenä Mari Lehtonen)

Helga on poliisiaseman naiskonstaapeli. Hän on mielipiteiltään usein lähes sovinistinen ja käytökseltään miesmäisin ja machoin koko sarjan hahmoista. Hänen isänsä Helge häpeää tytärtään, koska olisi halunnut pojan. Helge myös heitti Helgan jokeen tämän ollessa vauva. Helga tekee parhaansa täyttääkseen isänsä toiveen ja syyttää tyttöydestään äitiään. Myöhemmin Helgan isä on ilmaissut osittaista hyväksyntää tytärtään kohtaan. Helgan mielipiteet ovat jyrkkiä: hän vastustaa naispappeutta ja hänen mielestään naisten paikka on kotona. Helgaa ei poikkeuksellisesti nähdä jaksoissa *Orvot koirat* ja *Lahko*. Helga alkaa löytää omaa naiseuttaan muun muassa jaksoissa *Jyrsijä 2000* ja *Auervaara*. Spin-offissa hän oli ihastunut aseman uuteen naiskomissaarioon Darjaan. Pöysti ei muista Helgan sukunimeä, eikä sitä ole koskaan paljastettu aivan kuten ei Darjankaan sukunimeä tiedetä.

### Juhani Kontiovaara

(Äänenä Jani Volanen, spin-offissa Tero Koponen)

Kontiovaara on aamu-TV-ohjelman *Huomenta ihmiset* juontaja. Hänen nimensä on väännös MTV3:n Huomenta Suomi -ohjelman juontaja Lauri Karhuvaarasta, mutta hahmo parodioi laajemmin TV-juontajia eikä ainoastaan Karhuvaaraa. Kontiovaara harrastaa viikonloppuisin vapaa-ajallaan suunnistusta. Hän arvostaa poliiseja ja kuvittelee olevansa Pöystin hyvä kaveri, vaikka Pöysti vihaakin häntä ja hänen ohjelmaansa. Kontiovaara on käynyt lukiota ja soittanut siellä muun muassa rumpuja. Hän on myös perso munkeille ja on alkanut lavastaa poliiseja syyllisiksi omiin virheisiinsä ja ottaa näiden työstä kaiken kunnian.
Jaksossa Perikato Kontiovaaran työpaikassa tehdään säästöjä mutta hän ei suostu yhden prosentin eikä puolen prosentin palkan alennukseen eikä mihinkään muuhun ja hän irtisanoo itsensä. Työttömänä olleessaan hän alkoi juoda, löysi Jeesuksen, sai jälkeenpäin työpaikkansa takaisin ja Jeesuksen "hylättyä" hänet Kontiovaara siirtyi lopussa hengelliseen kotiinsa eli wiccalaisuuteen. Kyseisessä jaksossa hän vahingossa ampuu Raunoa ja lainaa häneltä satasen "bussilippuun" jotta pääsisi kotiinsa joka sijaitsee Espoon kaupungissa.
Kontiovaaraa ei poikkeuksellisesti nähdä jaksoissa *Puolesta ja vastaan*, *Julma pila*, *Solutus*, *Routalemmen potkut*, *Neposen polttarit*, *Anonyymit kyynikot* ja *Naapuri*.
Pasila 2.5 - The Spin-Offin jaksossa "Repomies leskimies" Kontiovaaran isä on joutunut naispuolisen Auervaaran huijaamaksi ja on menettänyt omaisuuden hänen takiaan ja tästä johtuen Juhani käy hänen päälleen lähetyksessä. Jaksossa Bemaripelle paljastuu, että Kontiovaaralla on poika nimeltään Antero. Antero varasti isänsä autoja koska Kontiovaara pitää omista autoistaan enemmän kuin pojastaan.

* Ylikomisario Rauno RepomiesYlikomisario Rauno Repomies
* Konstaapeli Tommi NeponenKonstaapeli Tommi Neponen
* Pekka Routalempi pitää Pluton muuttumista planeetasta avaruuskappaleeksi jännänä.Pekka Routalempi pitää Pluton muuttumista planeetasta avaruuskappaleeksi jännänä.
* Konstaapeli Helga ajamassa autoaKonstaapeli Helga ajamassa autoa
* Juontaja Juhani KontiovaaraJuontaja Juhani Kontiovaara
* Juontaja Kontiovaara ja hänen kirjoittajansa PekuJuontaja Kontiovaara ja hänen kirjoittajansa Peku

Luettelo jaksoista
------------------

*Pääartikkeli: Luettelo televisiosarjan Pasila jaksoista*
### 1. tuotantokausi

Esitettiin 17. helmikuuta 2007 – 19. toukokuuta 2007.

| Numero | Esityspäivä Suomessa | Nimi |
| --- | --- | --- |
| 01 | 17. helmikuuta 2007 | Vasikka |
| 02 | 24. helmikuuta 2007 | Kiinalainen työvoima |
| 03 | 3. maaliskuuta 2007 | Toteemieläin |
| 04 | 10. maaliskuuta 2007 | Vanhempainyhdistys |
| 05 | 17. maaliskuuta 2007 | Linnoittautuneet vanhukset |
| 06 | 24. maaliskuuta 2007 | Reetta Ruusu |
| 07 | 31. maaliskuuta 2007 | Algamis |
| 08 | 7. huhtikuuta 2007 | Phil Collins -darra |
| 09 | 14. huhtikuuta 2007 | Luennoitsija |
| 10 | 21. huhtikuuta 2007 | Laillinen bordelli |
| 11 | 28. huhtikuuta 2007 | Avainpelaaja |
| 12 | 19. toukokuuta 2007 | Terroristi |

### 2. tuotantokausi

Esitettiin 19. tammikuuta 2009 – 6. huhtikuuta 2009.

| Numero | Esityspäivä Suomessa | Nimi |
| --- | --- | --- |
| 13 | 19. tammikuuta 2009 | Orvot koirat |
| 14 | 26. tammikuuta 2009 | Puolesta ja vastaan |
| 15 | 2. helmikuuta 2009 | Apulaiskaupunginjohtaja |
| 16 | 9. helmikuuta 2009 | Mutsis oli |
| 17 | 16. helmikuuta 2009 | Stalkkeri |
| 18 | 23. helmikuuta 2009 | Salaviina |
| 19 | 2. maaliskuuta 2009 | Kerjäläiset |
| 20 | 9. maaliskuuta 2009 | Eläke |
| 21 | 16. maaliskuuta 2009 | Olympiavoittaja |
| 22 | 23. maaliskuuta 2009 | Veli |
| 23 | 30. maaliskuuta 2009 | Kaksvitonen |
| 24 | 6. huhtikuuta 2009 | Tauno Muikku |

### 3. tuotantokausi

Esitettiin 17. tammikuuta 2011 – 28. maaliskuuta 2011.

| Numero | Esityspäivä Suomessa | Nimi |
| --- | --- | --- |
| 25 | 17. tammikuuta 2011 | Repomies, kunnon mies |
| 26 | 24. tammikuuta 2011 | Pöysti prosaistina |
| 27 | 31. tammikuuta 2011 | Päihdevalistajat |
| 28 | 7. helmikuuta 2011 | Ikuinen liekki |
| 29 | 14. helmikuuta 2011 | Karrelle palanut enkeli |
| 30 | 21. helmikuuta 2011 | Jyrsijä 2000 |
| 31 | 7. maaliskuuta 2011 | Pöystin 15 minuuttia |
| 32 | 14. maaliskuuta 2011 | Hiljainen päivä |
| 33 | 21. maaliskuuta 2011 | Lahko |
| 34 | 28. maaliskuuta 2011 | Julma pila |

### 4. tuotantokausi

Esitettiin 7. marraskuuta 2011 – 9. tammikuuta 2012.

| Numero | Esityspäivä Suomessa | Nimi |
| --- | --- | --- |
| 35 | 7. marraskuuta 2011 | Jortsun muisto |
| 36 | 14. marraskuuta 2011 | Piraatit |
| 37 | 21. marraskuuta 2011 | Vox Repomies, vox dei |
| 38 | 28. marraskuuta 2011 | Brasilian pojat |
| 39 | 5. joulukuuta 2011 | Routalempi netissä |
| 40 | 12. joulukuuta 2011 | Traileridarra |
| 41 | 19. joulukuuta 2011 | Solutus |
| 42 | 26. joulukuuta 2011 | Sesse Ensilumi |
| 43 | 2. tammikuuta 2012 | Eestinlaiva |
| 44 | 9. tammikuuta 2012 | Auervaara |

### 5. tuotantokausi

Esitettiin 23. tammikuuta 2012 – 26. maaliskuuta 2012.

| Numero | Esityspäivä Suomessa | Nimi |
| --- | --- | --- |
| 45 | 23. tammikuuta 2012 | Koala vs. valkohai |
| 46 | 30. tammikuuta 2012 | Routalemmen potkut |
| 47 | 6. helmikuuta 2012 | Non, je ne regrette rien |
| 48 | 13. helmikuuta 2012 | Cops |
| 49 | 20. helmikuuta 2012 | Neposen polttarit |
| 50 | 27. helmikuuta 2012 | Anonyymit kyynikot |
| 51 | 5. maaliskuuta 2012 | Schaibaajat |
| 52 | 12. maaliskuuta 2012 | Elämän rouva |
| 53 | 19. maaliskuuta 2012 | Obama |
| 54 | 26. maaliskuuta 2012 | Irtiotto |

### 6. tuotantokausi

Esitettiin 27. joulukuuta 2012 – 21. maaliskuuta 2013.

| Numero | Esityspäivä Suomessa | Nimi |
| --- | --- | --- |
| 55 | 27. joulukuuta 2012 | Paluu |
| 56 | 3. tammikuuta 2013 | Virginia heartbreaker |
| 57 | 17. tammikuuta 2013 | Missikisat |
| 58 | 24. tammikuuta 2013 | Naapuri |
| 59 | 31. tammikuuta 2013 | Urheilutoimittaja |
| 60 | 7. helmikuuta 2013 | Frankenstein |
| 61 | 14. helmikuuta 2013 | Perikato |
| 62 | 7. maaliskuuta 2013 | Repomiehen suometus |
| 63 | 14. maaliskuuta 2013 | R´outalempi |
| 64 | 21. maaliskuuta 2013 | Vimonen |
|

Lähteet
-------

1. 1 2 3  Pasila 2.5 – The Spin-Off *yle.fi*.  20.3.2013. Helsinki:  Yleisradio. Viitattu 21.3.2013.
2. ↑  Pasila-sarjaan uusia jaksoja
3. ↑  Suosittu Pasila saa jatkoa tammikuussa (Arkistoitu – Internet Archive)
4. ↑   (Arkistoitu – Internet Archive)
5. ↑
6. ↑  Pöystin paluu ja muita uusia Pasiloita
7. ↑  Jaksossa *Puolesta ja vastaan* tämä vuosiluku ilmoitetaan Pöystin Facebook-profiilissa
8. ↑  Jaksossa *Toteemieläin* hän kertoo syyn treffikumppanilleen Annikalle, mutta sitä ei kerrota katsojille.
9. ↑  Selviää jaksossa *Lahko*.
10. ↑  Jaksossa *Puolesta ja vastaan*
11. ↑  Jaksossa *Luennoitsija* neiti Vänninen hyppää neljästi katolta
12. ↑  Mm. jaksossa *Phil Collins -darra*
13. ↑  Jaksossa *Lahko*
14. ↑  Melkein jokaisessa jaksossa.
15. ↑  Jaksossa *Laillinen bordelli*
16. ↑  Jaksossa *Brasilian pojat*
17. ↑  Jaksossa Kerjäläiset Routalempi täyttää "huomenna eli 20.9." 46 vuotta
18. ↑  Jaksossa *Reetta Ruusu* Routalempi kertoo taiteilijaurastaan
19. ↑  Jaksossa *Salaviina*
20. ↑  Jaksossa *Veli* Routalempi ajaa takaa Pete Makkosta pitkin Mannerheimintietä
21. ↑  Jaksossa Linnoittautuneet vanhukset
22. ↑  Selviää jaksossa *Algamis* Kontiovaaran haastatellessa larppaaja Samia
23. ↑  Selviää jaksossa *Karrelle palanut enkeli*.
24. ↑  Selviää jaksossa *Vox Repomies, vox dei*
25. ↑  Jaksosta *Eestinlaiva* alkaen

Aiheesta muualla
----------------

* Ohjelman Internet-sivut
* Yle Areena - Pasila
* Tuotantoyhtiön internet-sivut[vanhentunut linkki]
* Filmiteollisuuden *Pasila* -tietosivusto (Arkistoitu – Internet Archive)
* Parhaita paloja molemmilta tuotantokausilta YLEn Elävässä arkistossa (teemaa täydennetään) (Arkistoitu – Internet Archive)
* Pasila Voice Chasersissa (Arkistoitu – Internet Archive) (englanniksi)
* Pasila Wiki